

Šolsko Leto: 2005/2006

Stvarno kazalo: 

1. Uvod……………………………………………………………………………………str.3

2. Opis egejske kulture……………………………………………………..str.4

3. Egejsko kulturo razdelimo na………………………………………str.5

4. Kikladska kultura……………………………………………………………str.5

5. Kretska oz. minojska kultura……………………………………….str.6

6. Mikene………………………………………………………………………………str.7

7. Časovna opredelitev……………….………………………………………str.8

8. Zaključek…………………………………………………………………………str.9

9. Navajanje virov………………………………………………………………str.10

1. Uvod:

V tej seminarski nalogi bom predstavila egejsko kulturo nasploh, njeno razdelitev, časovni obseg, ki ga je ta kultura zajemala, opisala vsako zvrst posebej. Predvsem pa vam bi rada čimbolj približala to vrsto umetnosti. Egejska umetnost se obrača k življenju, ga interpretira po svoje, dosti bolj živahno, svobodno in neposredno. Prav zato so izdelki in umetnine, ki so jih takrat ustvarili res izredni…

2. Opis egejske kulture:

V bronasti dobi je na otokih Egejskega morja, na Kreti in delu Peloponeza cvetela kultura, ki se je močno razlikovala od civilizacij v Egiptu in Mezopotamiji. V teh dveh deželah so se izoblikovala cesarstva, ki so se razprostrla prek velikanskega ozemlja, kretski in mikenski civilizaciji pa je bila osrednje gibalo – vsaj na začetni stopnji kretske kulture – trgovina. Kretska kultura je rasla iz dveh močno samostojnih središč, eno je bila na Kreti in druga na Peloponezu.

Egejsko morje s svojimi številnimi otoki je bilo zibelka pred helenske civilizacije. Na kikladskem otočju s je sredi 3.tisočletja pr.n.š. pojavila kultura, ki je bila razširjena po velikem območju.to zgodnje obdobje kikladske umetnosti je zaznamovala keramika, okrašena s cikcakastimi vzorci, spiralami in motivi ladij, ki so simbolizirale pomorsko dejavnost tega območja, na otokih je bilo obilo marmorja, idealnega gradiva za izdelavo vaz in idolov, med katerimi so najznačilnejše ženske figure (verjetno boginje plodnosti). Znani so tudi kouratrophoi (ženske z dojenčkom v naročju), glasbeniki (z lirami in dudami). Te figure so se razlikovale tako po velikosti, kot po obliki. Med primerki so shematske figure, s telesom v obliki violine ali z zaobljenim spodnjim delom, pa tudi bolj naturalistične, ki imajo glavo poenostavljeno na golo ploskev, ki jo poživlja samo nos.

3. Egejsko kulturo razdelimo na:

 Kikladsko kulturo

 Kretsko oziroma minojsko kulturo

 Mikensko kulturo



4. Kikladska kultura:

Kikladska kultura je svoj višek doživela v 3.tisočletju pr.n.š., v času ko sta se kretska in mikenska kultura začele šele razvijati. Za kikladsko kulturo so predvsem značilne večdelne kamnite posode ter marmornati kipci v velikosti 15-40 cm, ki so bili veliko bolj fine izdelave v primerjavi z neolitskimi figurami s Krete ali celine. Kipci običajno predstavljajo ženske boginje.

5. Kretska oz. minojska kultura

V 2. tisočletju je prevlado v Egejskem morju in na otokih dosegla Kreta, ki leži južno od Kikladov. Blaginja te civilizacije, ki jo po legendarnem kralju Minosu imenujemo minojska. Ohranjen umetnost kaže razvoj izvinih oblik in slogov z zanimanjem za naravo. O tem pričajo izdelki iz dragocenih kovin in izklesane kamnite vaze iz drugih, mlajih palač.

Med najbolj zgovorna pričevanja razvoju in vzponu kretske kulture prav gotovo sodi lončevina, ki jo lahko razdelimo v tri velike sloge: prvi slog je KAMEREŠKA KERAMIKA, poimenovan po votlini Kamaros, na pobočju gore Ide, kjer so odkrili prve primerke. Naslednji je NOVI ali NATURALISTIČNI slog, kjer prevladujejo motivi po resničnih zgledih: cvetice, alge, ribe, vse pa je podano z svežino in svobodo gibanja, ki je vse dotlej nismo poznali. Kasneje se je tudi keramika podredila dvornemu slogu, ki je postal bolj geometričen in stiliziran.

6. Mikene: (Levja vrata)

Levja vrata, glavni vhod v obzidane Mikene – postavili so jih okoli leta 1250 pr.n.š. morda celo Agamemnon -, so morala biti s svojima glavama levinj videti zares veličastna. V prvotni podobi so bila prevlečena z bronom.

7. Časovna opredelitev:

Kretska kultura se časovno razpenja med mejnikoma 2500 in 1400 pr.n.š.

Mikenska kultura (tako jo imenujemo po mestu Mikene, enem izmed tedanjih najpomembnejših središč v Argolidi), pa je časovno omejena na dobo med 1600 in 1100 pr.n.š. starejša je torej Kretska ali minojska kultura ( po Minosu, bajeslovnem kralju s Krete) vendar v kasnejšem obdobju, torej od 1400 do konca je prevladovala mikenska kultura.

8. Zaključek:

Ob delu te seminarske naloge, sem se izredno veliko naučila o Egejskih kulturah, ter spoznala kakšna je bila umetnost 2000 let pr.n.š. Pred tem me pravzaprav umetnost, na splošno, ni kaj prida zanimala, sedaj pa sem zelo zadovoljna, da sem se lahko na tak način poglobila v to vrsto umetnosti. Izredno sem bila presenečena nad znanjem tedanjih umetnikov, saj so izdelki oz. predmeti, ki so jih takrat ustvarili res nekaj posebnega…

# 9. Navajanje virov:

#  TRENC F. Irena: Umetnost – Svetovna zgodovina, založba Mladinska knjiga 2000. Ljubljana, str.: 42,43


#  HAFNER German: Umetnost v slikah – Klasično obdobje antike, Državna založba Slovenije 1987, Ljubljana.

 SEMENZATO Camilo: Svet umetnosti,založba Mladinska knjiga 1979, Ljubljana

